42. ΒΑΣΙΛΙΚΟΝ ΔΙΑΤΑΓΜΑ της 28 Απρ./22 Μαΐου 1954 Περί επεκτάσεως του φόρου κύκλου εργασιών επί των Τραπεζιτικών επιχειρήσεων εις την περιφέρειαν Δωδεκανήσου. Έχοντες υπ’ όψιν την διάταξιν του άρθρ. 1 Ν.Δ. 655/1948 «περί τρόπου εισαγωγής εις την Δωδεκάνησον φορολογικών κλπ. νόμων αρμοδιότητος του Υπουργείου Οικονομικών και διαχειρίσεως των περιουσιακών στοιχείων του Ελληνικού Δημοσίου κλπ.», προτάσει του Προέδρου της Κυβερνήσεως και των επί της Δικαιοσύνης και επί των Οικονομικών Υπουργών και μετά σύμφωνον γνώμην του Συμβουλίου Επικρατείας, υπ’ αριθ. 117/1954, απεφασίσαμεν και διατάσσομεν: Αρθρον μόνον.-Ο κατά τας διατάξεις του εδαφ. β΄, άρθρ. 1 του Α.Ν. 660/1937 «περί του φόρου κύκλου εργασιών» επιβαλλόμενος φόρος κύκλου εργασιών επί των ημεδαπών Τραπεζών και αλλοδαπών Ανωνύμων Τραπεζιτικών Εταιρειών, επεκτείνεται και επί των ακαθαρίστων εσόδων αυτών των προκυπτόντων εξ εργασιών παρεχομένων από 1 Μαΐου 1954 εις την περιφέρειαν της Δωδεκανήσου. Εις τους αυτούς επί των Οικονομικών και Δικαιοσύνης Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 